**PROVEDBENI PROGRAM**



**Provedbeni program Općine Šodolovci za razdoblje od 2025. do 2029.**

**Rujan, 2025.**



**Sadržaj**

**Sadržaj**

[1. Predgovor 2](#_Toc210044130)

[2. Uvod (djelokrug, organizacijska struktura, vizija i misija JLS) 3](#_Toc210044131)

[a) Djelokrug 3](#_Toc210044132)

[b) Organizacijska struktura 4](#_Toc210044133)

[2.1. Vizija 6](#_Toc210044134)

[2.2. Misija 7](#_Toc210044135)

[3. Opis izazova i razvojnih potreba 8](#_Toc210044136)

[4. Prioriteti i obrazloženje odabira prioriteta uz odabir strateških ciljeva i odgovarajućih posebnih ciljeva iz hijerarhijski viših akata strateškog planiranja 10](#_Toc210044137)

[5. Popis mjera za provedbu uz ključne aktivnosti, period provedbe i pokazatelje rezultata 13](#_Toc210044138)

[6. Okvir za praćenje provedbe 21](#_Toc210044139)

[6.1. Financijski okvir za provedbu mjera i aktivnosti 23](#_Toc210044140)

[Izvori 25](#_Toc210044141)

#

# 1. Predgovor

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sukladno Zakonu o sustavu strateškog planiranja i upravljanja razvojem Republike Hrvatske ( „Narodne novine“ br. 123/17, 151/22), jedinice lokalne samouprave izrađuju i donose provedbene programe. U provedbenom programu razrađene su mjere koje doprinose provedbi ciljeva iz strategija i planova Osječko- baranjske županije, kojoj Općina Šodolovci teritorijalno i pripada, te doprinosi Nacionalnoj razvojnoj strategiji RH do 2030. godine, te drugih hijerarhijski nadređenih akata strateškog planiranja.

Provedbeni program Općine Šodolovci donosi se za vrijeme trajanja mandata izvršnog tijela jedinice lokalne samouprave i vrijedi za taj mandat, a revidirati će se prema potrebi na godišnjoj razini.

Općina Šodolovci izvješćuje polugodišnje i godišnje putem regionalnog koordinatora Koordinacijsko tijelo o izvršenju provedbenog programa.

Ovim provedbenim programom posebna pozornost obratila se na projekte kojima se planira jačanje gospodarskog i turističkog razvoja Općine Šodolovci poput revitalizacije ribnjaka u naselju Koprivna, izgradnje reciklažnog dvorišta, postavljanja solarnih elektrana, plinifikacija, kanalizacija, izgradnja parkirališta ispred mjesnih groblja, te uređenje istih, asfaltiranje cesta u vlasništvu općine, uređenje sportskih objekata, te mnogi drugi koji će pridonijeti ukupnom regionalnom rastu i razvoju. Samim time stvaraju se preduvjeti koji će smanjiti društvene i gospodarske razvojne nejednakosti među regijama te će se omogućiti svim područjima da postanu konkurentna.

Ovim strateškim dokumentom Općina Šodolovci definira svoju viziju općinske zajednice koja svom stanovništvu pruža visoku kvalitetu življenja temeljenu na održivom razvoju, razvijenom gospodarstvu , te osigurava očuvanje i unaprjeđenje okoliša i životne sredine cijele općine.

Cilj programa je definirati razvojne prioritete , mjere i projekte kojima se osigurava daljnji gospodarski, društveni i infrastrukturni razvoj općine te podizanje kvalitete života mještana.

Učinkovitom provedbom mjera planiranih ovim Provedbenim programom Općina će dati značajan doprinos ostvarenju ciljeva iz razvojnih akata Općine Šodolovci. Ovi iznimno zahtjevni ciljevi koje smo postavili pred sebe u predstojećem razdoblju traže osim angažiranja Proračuna i proračunskih sredstava općine i sredstva iz drugih izvora a to su fondovi EU, nacionalni izvori i izvori županije čiji priljev ćemo kroz različite pozive, natječaje i financiranja, svojim predanim radom i angažiranim djelovanjem, pokušati i osigurati u što većem obujmu, čime ćemo osigurati kvalitetan život svim našim stanovnicima.

Ovaj Provedbeni program donosi se za razdoblje od 2025. do 2029. godine i vrijedi za mandatno razdoblje čelnika jedinice lokalne samouprave.

2. Uvod (djelokrug, organizacijska struktura, vizija i misija JLS)

## a) Djelokrug

Općina Šodolovci je općina u Osječko-baranjskoj županiji te spada u I. kategoriju razvijenosti. U sastavu Općine Šodolovci su sljedeća naselja: Ada, Koprivna, Palača, Paulin Dvor, Petrova Slatina, Silaš i Šodolovci. Granice Općine Šodolovci su granice katastarskih općina Ada, Koprivna, Paulin Dvor i Šodolovci, a u katastarskoj općini Palača do granice sa Vukovarsko-srijemskom županijom. Prema posljednjem popisu stanovništva iz 2021. godine Šodolovci broje 1217 stanovnika.

Općina Šodolovci samostalna je u odlučivanju u poslovima iz svog samoupravnog djelokruga u skladu s Ustavom Republike Hrvatske i zakonima, te podliježe samo nadzoru zakonitosti rada i akata tijela Općine Šodolovci.

Općina Šodolovci u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

- Uređenje naselja i stanovanje

- Prostorno i urbanističko planiranje

- Komunalno gospodarstvo

- Brigu o djeci

- Socijalnu skrb

- Primarnu zdravstvenu zaštitu odgoj i osnovno obrazovanje

- Kulturu, tjelesnu kulturu i sport

- Zaštitu potrošača

- Zaštitu i unapređenje prirodnog okoliša

- Protupožarnu i civilnu zaštitu

- Promet na svom području

- Ostale poslove sukladno posebnim zakonima.

Općina obavlja poslove iz svog samoupravnog djelokruga sukladno posebnim zakonima kojima se uređuju pojedine djelatnosti iz stavka 1. ovog članka.

Sadržaj i način obavljanja poslova iz svog samoupravnog djelokruga detaljnije se uređuje odlukama Općinskog vijeća Općine Šodolovci i općinskog načelnika Općine Šodolovci u skladu sa zakonom i ovim Statutom.

Izvršno tijelo je općinski načelnik i on zastupa jedinicu lokalne samouprave. Općinski načelnik priprema prijedloge općih akata te izvršava ili osigurava izvršavanje općih akata Općinskog vijeća, usmjerava i nadzire djelovanje upravnih tijela te upravlja nekretninama i pokretninama u vlasništvu jedinice lokalne samouprave, kao i njezinim prihodima i rashodima.

## b) Organizacijska struktura

Za obavljanje poslova iz samoupravnog djelokruga Općine ustrojen je Jedinstveni upravni odjel, čije se ustrojstvo uređuje općim aktima, a njegovim radom upravlja pročelnik. Jedinstveni upravni odjel neposredno izvršava i nadzire provođenje općih akata Općinskog vijeća i akata općinskog načelnika, donosi pojedinačne akte kojima rješavaju pitanja o pravima, obvezama i pravnim interesima fizičkih i pravnih osoba, vodi očevidnike određene zakonom i drugim propisima i izdaje propisana uvjerenja i potvrde, obavlja i druge poslove od interesa za Općinu i njena tijela sukladno zakonima, Statutu i drugim propisima.

 Organizacijska struktura Općine Šodolovci



Slika broj 1. Organizacijska struktura ( Izvor: Godišnji plan rada Općine Šodolovci za 2025. godinu, prosinac 2025.)

### **2.1. Vizija**

Naša vizija jeste stvaranje i postizanje povoljnih uvjeta i okruženja kojim će se Općina Šodolovci profilirati kao privlačna i ugodna za življenje, rad i boravak. Kako bi se standardi kvalitete života stanovnika općine podigli na što veću razinu ovim programom planirane su konkretne mjere i aktivnosti u svakom području života i djelovanja ali i sredstva za njihovu realizaciju.

Općinski načelnik, odnosno općinska uprava usmjeriti će svoje resurse i znanja u cilju očuvanja i njegovanja izvornih vrijednosti, na način da pravilno i stručno planira sve svoje aktivnosti kako bi bile u skladu s potrebama stanovništva, a kako bi Općina bila poželjna i sigurna općina u kojoj je ugodno živjeti i raditi.

Kao i do sada i u planiranju budućih aktivnosti Općina Šodolovci zadržala je socijalnu osjetljivost i brigu o najranjivijim i najosjetljivijim društvenim skupinama. Tako je planiran nastavak projekata kojim se osigurava briga i skrb te usluge prijevoza za starije mještane ali je također planirana i realizacija projekta izgradnje doma za smještaj starijih i nemoćnih osoba. Kada se govori o najranjivijim skupinama društva treba istaći kako se i nadalje vodi briga o najmlađima, učenicima osnovnih i srednjih škola ali i studentima i općenito o unaprijeđenu kvalitete življenja i stanovanja što se ogleda kroz mjere odnosno aktivnosti poput jednokratnih naknada za novorođenu djecu, sufinanciranja besplatne prehrane za učenike osnovnih škola, sufinanciranja prijevoza za učenike srednjih škola te jednokratne novčane naknade redovitim studentima.

Cilj općinske vlasti u ovom mandatu je da u svim naseljima ove općine poboljša infrastrukturu kako bi se stvorile pretpostavke za kvalitetniji život mještana te pokretanje i realizaciju novih projekata. Veliki naglasak stavljen je na pametno upravljanje općinom i uslugama što uključuje poticanje održivog gospodarskog i društvenog razvoja, podizanja konkurentnosti gospodarstva i efikasnosti javne uprave te podizanje razine kvalitete življenja svih stanovnika Općine primjenom informacijskih i komunikacijskih tehnologija.

### **2.2. Misija**

Naša misija jeste pružanje što kvalitetnijih usluga i što efikasnije obavljanje poslova iz samoupravnog djelokruga lokalnih jedinica radi postizanja prosperiteta i zadovoljstva naših stanovnika, unapređenja gospodarstva ali i svekolikog razvitka naše zajednice.

U misiji se navode ciljevi koje je potrebno ostvariti i realizirati kako bi se postigla efikasnost poslovanja, uspješnost kroz poslovne procese, odnosno unaprjeđenje rada Općine, a samim time se opravdava temeljni razlog njenog postojanja.

Općinska uprava Općine Šodolovci provodi svoje zakonske ovlasti i obveze, pružajući pravovremene , učinkovite i kvalitetne usluge svojim mještanima. Posvećeni smo jačanju konkurentnosti lokalnog gospodarstva, unaprjeđenju kvalitete života, stvaranju novih radnih mjesta te zaštiti ranjivih skupina.

Naposljetku, treba istaći kako je za realizaciju i uspjeh planiranog ovim Provedbenim programom, osim rada općinske uprave i službi, potreban zajednički rad svih gospodarskih subjekata, udruga i neprofitnih organizacija sa područja općine ali i svih stanovnika Općine Šodolovci, udruženih za ostvarenje zajedničkog cilja a to je napredak naše općine.

# **3. Opis izazova i razvojnih potreba**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iz rezultata analiza provedenih u sklopu nadređenih akata strateškog planiranja prepoznate su srednjoročne razvojne potrebe i ključni razvojni izazovi Općine Šodolovci. Unutar same Općine prisutna su brojna područja na kojima je potrebno dodatno djelovati, te više kapitalnih projekata usmjeriti u razvoj kritičnih područja.

Izazovi koji su pred nama su ponajprije negativni demografski trendovi, mali broj stanovnika i raspršenost naselja otežavaju dostupnost usluga, održivost društvenih sadržaja i organizaciju prijevoza. Nedostatak prometne povezanosti u pojedinim dijelovima naselja predstavlja osobit izazov za ranjive skupine stanovništva ( starije osobe, bolesnici, samačka domaćinstva i dr.)

U području komunalne infrastrukture ističe se neadekvatno rješenje pitanja otpadnih voda i nedovoljno izrađenog kanalizacijskog sustava te neriješenog sustava gospodarenja otpadom, ali i nedostatak plinovoda u naseljima. Izazovi u izgradnji javne infrastrukture usmjereni su na nepostojanje izgrađenih pješačkih staza te veliki broj onih koje su neadekvatne za korištenje. Na to se nadovezuje i veliki broj neuređenih nerazvrstanih cesta, a u prometnoj povezanosti izazov predstavlja i nedostatak javnog prijevoza između pojedinih naselja općine što dovodi do otežane međusobne komunikacije. U općini postoji potreba za uređenjem javnih pristupnih površina, odnosno parkirnih mjesta na mjesnim grobljima. Također, javlja se potreba za izgradnjom sportskih igrališta i uređenje sportskih objekata kako bi se riješio problem nedostatka sportskog sadržaja. Velika je potrebna za dodatnim uslugama izvaninstitucionalne socijalne skrbi, posebno za brigu o starijim osobama, a jedan od najvećih problema predstavlja odlazak mladih i smanjenje mogućnosti da se obitelji s djecom zadrže na području općine.

Neriješeni imovinsko pravni odnosi dovode do usporenog razvitka poljoprivrede i drugih djelatnosti, a nedovoljno iskorišten prirodni potencijal i iskorištavanje prirodnih resursa uzrokuje sve veću razliku u stupnju razvoja u odnosu na druge općine u Osječko-baranjskoj županiji. U tom smislu dodatan nedostatak predstavlja nepovoljna struktura stanovnika s obzirom na obrazovna područja i podatak o visokoj prosječnoj starosti stanovništva Općine Šodolovci koja iznosi 46,5 godina (44,1 godinu muškarci i 48,6 godina žene) što je značajno je više od prosječne starosti stanovnika Osječko-baranjske županije koja iznosi 41,2 godine.

U Općini Šodolovci Srbi čine 78,06% stanovništva, Hrvati 19,56%, Mađari 0,49%, Crnogorci 0,25%, Nijemci, Talijani, Romi i Česi po 0,08%, ostalih stanovnika i onih koje su se izjasnili u smislu vjerske pripadnosti je 0,08%. Ateista i stanovnika koji nisu vjernici je 0,58%, a onih koji se nisu izjasnili 0,74%. Najveći broj stanovnika općine Šodolovci, njih 947 (77,81%) su pravoslavci. Katolici čine 19,15% stanovnika, protestanti 0,16%, ostalih kršćani 0,41%, muslimani 0,08%, agnostika 0,16%, ateista i stanovnika koji nisu vjernici je 0,58 %, onih koji se nisu izjasnili je po 0,74%, a nepoznato je 0,66%. Navedeni podaci postavljaju dodatnu odgovornost izvršnog tijela da mjere i aktivnosti navedene u provedbenom programu provode s ciljem uspostavljanja i promicanja tolerancije, ljudskih prava, nacionalne i vjerske ravnopravnosti i jednakih mogućnosti za ostvarenje prava i koristi od svih ostvarenih rezultata.

**Razvojni prioriteti Općine Šodolovci za razdoblje od 2025. do 2029. godine obuhvaćaju:**

1. Poboljšanje komunalne infrastrukture- koja podrazumijeva završetak cesta i pješačkih staza, razvoj kanalizacije i plinske mreže, te uređenje kanalske mreže po naseljima, katastarsko uređenje općinske imovine ( trgovi, groblja)
2. Podizanje kvalitete društvenih i socijalnih usluga- izgradnja staračkog doma, nastavak provođenja projekta „Zaželi – prevencija institucionalizacije“, socijalni projekt za stare i nemoćne- prijevoz kombi vozilom, ulaganje u igrališta, uređenje sportskih objekata i parkirališta na mjesnim grobljima.
3. Zaštita okoliša i održivo upravljanje resursima- uklanjanje deponija, sanacija placeva, očuvanje okoliša i razvoj ribnjaka u naselju Koprivna
4. Razvoj energetskih projekata- postavljanje solarnih elektrana na neobradivim površinama i povećanje energetske učinkovitosti.
5. Poticanje gospodarskih i turističkih sadržaja- iskorištavanje prirodnih resursa i kulturnih potencijala za razvoj lokalne ekonomije.
6. Jačanje društvene kohezije i kvalitete života- stvaranje uvjeta za aktivno sudjelovanje svih generacija u društvenom životu, kroz udruge, sport i kulturu.

Kod analize razvojnih potencijala važno je istaknuti da većinu stanovništva Općine čine pripadnici i pripadnice nacionalne manjine zbog čega su Šodolovci poželjan partner u programima fokusiranima na socijalnu uključenost. Mogućnosti korištenja EU fondova, a posebno onih programa iz Europskog socijalnog fonda u dijelu socijalnog uključivanja, povećanja zapošljivosti, unapređivanje sustava cjeloživotnog učenja. Na taj način socijalni programi sve više postaju javni interes / prilika za rad udrugama koje se bave socijalnom problematikom na samoj lokalnoj razini.

# **4. Prioriteti i obrazloženje odabira prioriteta uz odabir strateških ciljeva i odgovarajućih posebnih ciljeva iz hijerarhijski viših akata strateškog planiranja**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prioriteti u ovom mandatu za razdoblje do 2029. godine, koje donosi Jedinstveni upravni odjel Šodolovci kroz Provedbeni program Šodolovci 2025.-2029. godine su određeni temeljem promišljanja o tome kako zadržati postojeće stanovništvo, kako povećati broj stanovnika i kako im poboljšati kvalitetu života.

Aktivnosti Provedbenog programa možemo nadovezati na Provedbeni program Općine Šodolovci za razdoblje od 2021. do 2025., ali odgovaraju i ciljevima i mjerama Strateškog razvojnog programa Šodolovci, Strategiji razvoja Republike Hrvatske do 2030., te Nacionalnoj razvojnoj strategiji do 2030. i doprinose istim ciljevima. Većina aktivnosti imaju razvojni ili investicijski karakter čime se želi postići održivost i dugoročnost svake od aktivnosti.

Navedeni prioriteti ovog Provedbenog programa doprinose provedbi Nacionalne razvojne strategije Republike Hrvatske do 2030. kroz više aspekata.

Provođenjem aktivnosti želi se razviti ovo područje koje ima posebne razvojne posebnosti i potpomognuto je područje sa nedovoljnim indeksom razvijenosti. Prioritet JLS-a mora biti i konkurentno i inovativno gospodarstvo jer postoji velika težnja stvaranju preduvjeta za ostanak i povratak stanovništva. Ekološka i energetska tranzicija za klimatsku neutralnost daje prioritete očuvanja energije i okoliša kao preduvjet zdrave i očuvane sredine, što je prioritet ove općinske vlasti.

Ostalim planiranim projektima koji su prioritetni se želi podignuti razina razvoja na području zdravog, aktivnog i kvalitetnog života kroz konkretne aktivnosti. Demografska revitalizacija i bolji položaj obitelji su osnovna pretpostavka razvoja i u ovom mandatu su označeni kao jedan od najvećih prioriteta. Globalna prepoznatljivost i jačanje međunarodnog položaja i uloge Hrvatske kroz aspekt potpore kulturnom i vjerskom životu je također označen kao prioritet. Statistički pokazatelji iz popisa stanovništva nalažu da se sve ove aktivnosti stave kao prioritetne u ovom planu kako bi se uspješno i na vrijeme lakše premostili izazovi, ali i iskoristili potencijali.

**Idući prioriteti izdvojeni su kao najznačajniji u idućem mandatnom razdoblju:**

**1. Izgradnja, adaptacija i rekonstrukcija javnih i komunalnih objekata s ciljem**

**poboljšanja uvjeta života na području Općine Šodolovci**

**2. Razvitak konkurentne poljoprivrede i gospodarstva**

**3. Razvitak ljudskih resursa i kapaciteta upravljanja ljudskim i materijalnim resursima**

**4. Pametno upravljanje općinom i uslugama**

**5. Pametno upravljanje energijom i zaštita okoliša**

**6. Održivi promet i pametna mobilnost**

**7. Poboljšanje sigurnosti građana i imovine – pametna sigurnost**

**8. Obrazovanje i kvaliteta života građana – pametno društvo**

**9. Promicanje ravnopravnosti, multinacionalnosti i jednakih mogućnosti**

Odabrani razvojni prioriteti Općine Šodolovci usklađeni su sa strateškim dokumentima Republike Hrvatske i Osječko- baranjske županije. Strateški i posebni ciljevi iz ovog Provedbenog programa doprinose ostvarenju ciljeva iz Nacionalne razvojne strategije do 2030. te Plana razvoja Osječko- baranjske županije do 2027., osobito u području jačanja komunalne infrastrukture, podizanja kvalitete društvenih usluga, zaštite okoliša i korištenja obnovljivih izvora energije. Time se osigurava integriran i održiv pristup razvoju općine, u skladu s nacionalnim i europskim prioritetima.

**Mjere i aktivnosti iz ovog provedbenog programa doprinijet će ostvarenju sljedećih specifičnih ciljeva Plana razvoja Osječko–baranjske županije za razdoblje do 2027. godine:**

PC 1. Podrška demografskoj revitalizaciji i osnaživanje obitelji

PC 2. Razvoj i unaprjeđenje sustava zdravstva i socijalne skrbi

PC 3. Razvoj i unaprjeđenje odgojno-obrazovne i znanstveno-istraživačke djelatnosti u funkciji gospodarstva i tržišta rada

PC 4. Jačanje zajednice i civilnog društva u funkciji poticanja aktivnog i kvalitetnog života građana

PC 5. Unaprjeđenje sustava zaštite okoliša i održivog korištenja prirode te jačanje otpornosti i ublažavanje klimatskih promjena

PC 6. Razvoj lokalne i regionalne infrastrukture radi unaprjeđenja kvalitete života s ciljem ekološke i energetske tranzicije

PC 7. Razvoj i unaprjeđenje održive mobilnosti

PC 8. Jačanje kapaciteta, spremnosti i otpornosti zajednice na rizike

PC 9. Razvoj i unaprjeđenje poslovnog okruženja te konkurentnosti i inovativnosti gospodarstva

PC 10. Podrška proizvodnji i preradi hrane u funkciji održivog regionalnog razvoja

PC 11. Jačanje regionalne prepoznatljivosti pomoću brendiranja i promidžbe

PC 12. Podrška digitalnoj tranziciji društva i gospodarstva

PC 13. Unaprjeđenje učinkovitosti i djelotvornosti javnog sektora i upravljanja javnom imovinom

PC 14. Podrška razvoju slabije razvijenih i potpomognutih područja Županije

# **5. Popis mjera za provedbu uz ključne aktivnosti, period provedbe i pokazatelje rezultata**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strateško planiranje i razvoj Općine Šodolovci u razdoblju do 2029. godine temeljit će se na postavljenom strateškom okviru koji je dio Provedbenog programa općine za razdoblje 2025-2029. godine. Strateški okvir definiran je kroz 8 razvojnih mjera. Sve navedene mjere odgovaraju samoupravnom djelokrugu općine, a njihovom okviru navode se i aktivnosti kroz koje će općina pratiti uspješnost vlastitog strateškog planiranja te provedenih ciljeva i rezultata Provedbenog programa. Svaka od aktivnosti mjerit će se kroz definirane pokazatelje rezultata te utvrđene polazišne i ciljne vrijednosti za određeni pokazatelj rezultata po pojedinoj godini mandata načelnika. Uz to, važan element strateškog planiranje je i strateško planiranje proračunskih sredstava koja su potrebna za realizaciju mjera, aktivnosti i projekata. Shodno tome, strateški okvir Provedbenog programa obuhvaća poveznicu s proračunom općine. Detaljan pregled mjera i aktivnosti zajedno s akcijskim i financijskim planom nalazi se u PRILOGU 1. Rok provedbe za svaku od navedenih mjera je 1.4.2029. godine.

|  |  |  |  |
| --- | --- | --- | --- |
| **R.br.** | **Naziv mjere** | **Ključne aktivnosti** | **Pokazatelj rezultata** |
| 1 |  *Unaprjeđenje uređenja naselja i stanovanja* | 1.1. Uređenje središta naselja na području općine1.2. Ozelenjivanje i održavanje javnih površina1.3. uređenje općinskih placeva | uređeno središte naselja broj zasađenih stabalabroj uređenih općinskih placeva |
| 2 | *Uređenje i opremanje s ciljem unaprjeđivanja sigurnosti za život u naseljima* | 2.1. Postavljanje videonadzora na javnim površinama i objektima na području općine2.2. Održavanje građevina, uređaja i predmeta javne namjene2.3. Održavanje nerazvrstanih cesta2.4. izgradnja parkirališta u sklopu društvenih domova2.5. izgradnja parkirališta u sklopu mjesnih groblja | broj postavljanih videokamera  očuvani uređaji i predmeti javne namjene broj kilometara održavanih nerazvrstanih cestabroj izgrađenih parkirališta po naseljimabroj izgrađenih parkirališta u sklopu mjesnih groblja |
| 3 | *Unaprjeđenje energetske infrastrukture i povećanje energetske učinkovitosti* | 3.1. Izgradnja sustava plinovoda na području općine3.2. Izgradnja sustava otpadnih voda na području općine- kanalizacija3.4. Energetska obnova objekata javne namjene za koje je izrađen energetski certifikat3.5. Modernizacija javne rasvjete led rasvjetnim tijelima3.. Održavanje javne rasvjete | broj naselja s novoizgrađenim sustavom plinovodabroj naselja s novoizgrađenim sustavom otpadnih vodabroj objekata javne namjene s izrađenim energetski certifikatom i provedenom energetskom obnovom broj ugrađenih rasvjetnih tijelaočuvana postojeća javna rasvjeta |
| 4 | *Poboljšanje komunalne opremljenosti* | 4.1. Nabava radnih komunalnih strojeva, opreme i uređaja4.2. Sufinanciranje priključaka na vodoopskrbnu mrežu4.3. Izrada projektne dokumentacije za kanalizaciju4.4. Uređenje građevina javne odvodnje oborinskih voda4.5. Održavanje groblja | broj nabavljenih radno komunalnih strojevabroj sufinanciranih priključakapripremljena dokumentacija za izgradnju kanalizacijebroj m uređenih građevina javne odvodnje oborinskih vodabroj očuvanih groblja |
| 5 | *Izgradnja društvene infrastrukture za pružanje socijalne skrbi i zaštite* | 5.1. Izgradnja doma za starije i nemoćne5.2. Provedba projekata radi podizanja kvalitete života starijih i nemoćnih osoba | izgrađen dom za starije i nemoćne broj novih korisnika projekta |
| 6 | *Poboljšanje standarda postojećih usluga socijalne zaštite u okvirima lokalne zajednice* |  6.1. Dodjela jednokratnih pomoći socijalno ugroženom stanovništvu6.2. Dodjela troškova stanovanja korisnicima zajamčene minimalne naknadekorisnicima zajamčene minimalne naknade6.3. Dodjela naknade u naravi socijalno ugroženom stanovništvu6.4. Novčani dodaci umirovljenicima povodom blagdana6.5 Potpore mladima za kupnju prve nekretnine | broj korisnika jednokratnih novčanih pomoćibroj korisnika troškova stanovanja broj korisnika naknade u naravi broj korisnika novčane naknadebroj korisnika potpore |
| 7 | *Povećanje dostupnosti sportsko-rekreativnih i kulturnih sadržaja* | 7.1. Izgradnja/ obnova sportskih igrališta7.2. Obnova sportskih objekata na području općine7.3. Poticanje razvoja sporta i rekreacije7.4. Promicanje kulture i kulturnih sadržaja  | broj izgrađenih/obnovljenih sportskih igrališta broj obnovljenih sportskih objekatabroj sportskih klubova koji primaju tekuće pomoći iz proračuna za radbroj udruga koje primaju tekuće pomoći iz proračuna za rad |
| 8 | *Unaprjeđenje uvjeta za rad vjerskih zajednica, zaštita i unaprjeđenje multinacionalnosti* | 8.1. Dodjela donacija vjerskim zajednicama8.2. Sufinanciranje rada organizacija/udruga koje promiču očuvanje kulturnog identiteta manjina 8.3. Redovan rad Vijeća srpske nacionalne manjine8.4. Kupovina objekata za rad udruga8.5. Unaprjeđenje i obnova objekata za rad udruga nakon kupovine | donacije za vjerske zajednice broj organizacija/udruga korisnik financiranja iz proračunaprovedene kulturne i vjerskeaktivnostibroj kupljenih objekatabroj obnovljenih objekata |
| 9 | *Ulaganje u zaštitu okoliša* | 9.1. Sanacija onečišćenog tla9.2. Postavljanje solarnih sustava na zgrade i površine u vlasništvu općine | broj km2 saniranih površina proizvedeni kWh energije |
| 10 | *Nabava opreme i izgradnja građevina za gospodarenje otpadom* | 10.1. Izgradnja reciklažnog dvorišta u naselju Palača10.2. Postavljanje mobilnih reciklažnih dvorišta u naseljima općine | izgrađeno reciklažno dvorište termini stavljeni na raspolaganje građanima za korištenje mobilnih reciklažnih dvorišta |
| 11 | *Poboljšanje opremljenosti i kapaciteta protupožarnih snaga* | 11.2. Redovno financiranje rada JVP i DVD | JVP i DVD koje se redovno financiraju iz proračuna |
| 12 | *Uspostava i unaprjeđenje sustava civilne zaštite* | 12.1. Osposobljavanje pripadnika operativnih snaga civilne zaštite12.2. Nabava zaštitne odjeće i obuće pripadnicima operativnih snaga civilne zaštite12.3. Materijalni i rashodi za zaposlene pripadnike operativnih snaga civilne zaštite12.4. Financiranje iz proračuna radi unaprjeđenja sustava civilne zaštite | broj osposobljenih pripadnika broj opremljenih pripadnika operativnih snaga civilne zaštite broj pripadnika operativnih snaga civilne zaštite koji su ostvarili materijalna prava broj korisnika financiranja |
| 13 | *Unaprjeđenje i razvoj lokalne prometne povezanosti, javnog prijevoza i sigurnosti u prometu* | 13.1. Izgradnja nerazvrstanih cesta na području općine13.2. Izgradnja biciklističkih staza na području općine13.3. Rekonstrukcija postojećih i izgradnja novih pješačkih staza/nogostupa13.4. Uređenje postojećih i izgradnja novih autobusnih stajališta u naseljima općine13.5. Postavljanje svjetlosne i zvučne signalizacije i pješačkih prijelaza radi povećanja sigurnosti u prometu | broj km2 izgrađenih cesta km novih biciklističkih stazakm rekonstruiranih i novoizgrađenih pješačkih staza/nogostupa broj uređenih i novoizgrađenih autobusnih stajališta broj postavljene svjetlosne i zvučne signalizacije te pješačkih prijelaza |
| 14 | *Poticanje održivog razvoja turizma, poljoprivrede i gospodarstva* | 14.1. Uređenje ribnjaka u naselju Koprivna i stavljanje u funkciju14.2. Sufinanciranje projektnih prijava poljoprivrednika | uređen ribnjak u naselju Koprivna broj odobrenih zahtjeva za sufinanciranje |
| 15 | *Aktivnosti vezane za redovnu djelatnost izvršnog tijela, predstavničkog tijela i jedinstvenog upravnog odjela općine* | 16.1. Materijalni i ostali rashodi vezani uz redovan rad općinskog vijeća16.2. Materijalni i ostali rashodi vezani uz redovan rad općinskog načelnika16.3. Materijalni i ostali rashodi vezani uz redovan rad Jedinstvenog upravnog odjela16.4. geodetsko – katastarske usluge vezan za evidentiranje općinske imovine | broj održanih sjednica općinskog vijeća broj izdanih rješenja/izrađenih izvješća broj izdanih rješenja/izrađenih izvješćabroj izrađenih geodetskih elaborata  |
| 16 | *Povećanje dostupnosti digitalnih sadržaja stanovništvu općine* | 17.1. Aktivnosti za olakšan i digitaliziran pristup informacijama na jednom mjestu17.2. Osiguranje dostupnosti besplatnog interneta na području općine | broj lokacija s digitalnim pristupom informacijama ostvareni podatkovni promet |
| 17 | *Briga o djeci* | 18.1. Dodjela novčanih naknada za novorođenu djecu18.2. Opremanje dječjih igrališta sa kompletnom opremom18.3. Dodjela poklon paketića djeci sa područja općine povodom blagdana | broj novorođene djece broj opremljenih dječjih igrališta broj dodijeljenih poklon paketića |
| 18 | *Aktivnosti vezane za prostorno planiranje* | 19.1. Izrada prostorno planskih dokumenata | izrađeni prostorno planski dokumenti |
| 19 | *Unaprjeđenje kvalitete odgoja* | 20.1. Sufinanciranje troškova dječjeg vrtića20.2. Financiranje i organizacija programa predškolskog obrazovanja | broj djece kojima se sufinancira boravak u dječjem vrtiću broj djece kojima se financira predškolsko obrazovanje |
| 20 | *Unaprjeđenje kvalitete obrazovanja* | 21.2. Financiranje nabave dodatnih obrazovnih materijala za djecu osnovnih škola21.3. Sufinanciranje troškova prijevoza učenika srednjih škola21.4. Dodjela jednokratnih novčanih naknada redovitim studentima | broj djece kojima se financira nabava dodatnih obrazovnih materijala broj učenika kojima se sufinanciraju troškovi prijevoza broj studenata kojima se dodjeljuju jednokratne novčane naknade |
| 21 | *Unaprjeđivanje uvjeta za pružanje zdravstvenih usluga, zaštita i unaprjeđenje zdravlja* | 22.1. Tekuće pomoći drugim zdravstvenim ustanovama/organizacijama22.2. Provođenje programa deratizacije22.3. Provođenje programa dezinsekcije22.4. Provođenje programa dezinfekcije |  zdravstvene ustanove/organizacije kojima je odobrena tekuća pomoć broj kućanstava obuhvaćenih mjerom deratizacije broj provedenih tretmana dezinsekcije broj provedenih tretmana dezinfekcije |

# **6. Okvir za praćenje provedbe**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za provedbu ovoga Provedbenog programa te za praćenje i izvještavanje o provedbi nadležna je općina Šodolovci na čelu s načelnikom kao odgovornom osobom. Općina Šodolovci koordinira procesom koji za cilj ima provedbu mjera usmjerenih postizanju strateških ciljeva te ispunjenju vizije. Načelnik će imenovati djelatnike koji će biti odgovorni za koordinaciju provedbe u suradnji s imenovanim radnim tijelom. Načelnik je odgovoran za redovno izvještavanje o provedbi Provedbenog programa i uspješnosti zadanih ciljeva.

Sukladno odredbama Zakona o sustavu strateškog planiranja i upravljanja razvojem Republike Hrvatske ( „Narodne novine „ broj 123/17 i 151/22) praćenje provedbe definira se kao proces prikupljanja, analize i usporedbe pokazatelja kojima se sustavno prati uspješnost provedbe ciljeva i mjera strateškog planiranja.

Pokazatelji učinka utvrđeni su za konkretno vremensko razdoblje koje će se podudarati s krajem razdoblja provedbe programa. Sukladno odredbama Zakona o sustavu strateškog planiranja i upravljanja razvojem Republike Hrvatske ( „Narodne novine „ broj 123/17 i 151/22) pokazatelj učinka definira se kao kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u postizanju utvrđenog strateškog cilja. Cilj se smatra postignutim ako su postignuti s njim povezani očekivani učinci.

Proces praćenja i izvještavanja uključuje sljedeće korake u cilju provedbe praćenja i izvještavanja o strateškom planiranju:

1. Uspostava institucionalnog okvira za praćenje uspješnosti provedbe

2. Identifikacija zahtjeva praćenja

3. Uspostava mreže osoba za praćenje

4. Izvještavanje o rezultatima; identifikacija mogućih problema

5. Pokretanje preventivnih mjera rješavanja problema

6. Ispunjavanje službenih zahtjeva izvještavanja

Sukladno odredbama Zakona o sustavu strateškog planiranja i upravljanja razvojem Republike Hrvatske ( „Narodne novine“ broj 123/17 i 151/22) pokazatelji rezultata definiraju se kao kvantitativni i kvalitativni mjerljivi podaci koji omogućuju praćenje, izvješćivanje i vrednovanje uspješnosti u provedbi utvrđene mjere, projekta i aktivnosti. Kriterij kvantificiranosti je neophodan kako bi mjere bile mjerljive. Pokazatelji rezultata također moraju biti definirani za konkretno vremensko razdoblje koje će se podudarati s krajem razdoblja provedbe programa. Mjera se smatra postignutom ako su postignuti s njom povezani očekivani rezultati.

Godišnje izvješće o provedbi Provedbenog programa prikazuje ostvareni napredak u realizaciji planiranih mjera, projekata i aktivnosti te u postizanju definiranih pokazatelja rezultata. Njegovu izradu provodi izvršno tijelo jedinice lokalne samouprave , u suradnji s nadležnim lokalnim ili regionalnim koordinatorom, sukladno smjernicama iz dokumenta Upute za izradu godišnjeg izvješća o provedbi provedbenog programa jedinice lokalne i područne ( regionalne) samouprave. Po završetku izrade, izvješće se javno objavljuje radi osiguravanja transparentnosti. Rok za podnošenje godišnjeg izvješća o provedbi provedbenih programa ističe 15. veljače tekuće godine za prethodnu kalendarsku godinu.

Za izradu godišnjeg izvješća odgovoran je lokalni koordinator, koji u ime jedinice lokalne samouprave podnosi izvješće regionalnom koordinatoru i Koordinacijskom tijelu, odnosno nadležnom središnjem tijelu državne uprave za regionalni razvoj i fondove Europske unije.

Koordinacijsko tijelo izdaje upute za korištenje Informacijskog sustava te organizira i provodi obrazovno- informativne aktivnosti u svezi s njegovim korištenjem i primjenom.

Praćenje i izvješćivanje o provedbi akata strateškog planiranja obuhvaća proces prikupljanja, analize i usporedbe pokazatelja kojima se sustavno prati uspješnost provedbe ciljeva i mjera akata strateškog planiranja.

Ciljevi praćenja i izvješćivanje su slijedeći:

* sustavno praćenje uspješnosti provedbe mjera akta strateškog planiranja
* učinkovito upravljanje provedbom akta strateškog planiranja i kontinuirano unapređivanje javne politike korištenjem rezultata praćenja i izvješćivanja
* pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i revizije akta strateškog planiranja kroz analizu učinka, ishoda i rezultata provedenih mjera
* utvrđivanje nenamjernih pozitivnih i negativnih posljedica provedbe akta strateškog planiranja
* povezivanje politike, programa, prioriteta, mjera i razvojnih projekata
* osiguranje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.

Sukladno Uputama za izradu godišnjeg plana rada, polugodišnjeg i godišnjeg izvještaja o radu ( Ministarstvo pravosuđa, uprave i digitalne transformacije, studeni 2024.), Godišnji plan rada predstavlja operativni alat za provedbu Provedbenog programa, kojim se strateške mjere i ciljevi prenose u konkretne godišnje zadatke. Godišnji plan rada razrađuje mjere iz Provedbenog programa kroz operativne ciljeve s jasno definiranim pokazateljima rezultata, rokovima, nadležnostima i izvorima financiranja, čime se osigurava učinkovita provedba strateških prioriteta. Tako oblikovan Godišnji plan rada omogućuje planiranje, praćenje , izvještavanje i ocjenjivanje rada tijela javne uprave u skladu s načelima učinkovitosti, zakonitosti i transparentnosti.

## **6.1. Financijski okvir za provedbu mjera i aktivnosti**

Financijskim okvirom za provedbu mjera u provedbenom programu, izrađuje se i stvara pouzdan temelj za pripremu i donošenje proračuna te planiranja razvoja JLS. Financijski okvir sadrži načela povezanosti sa proračunom odnosno sa financijskim planom JLS kako bi se postigla usklađenost plana razvoja i izvora financiranja.

Navedene opisane mjere i aktivnosti u Provedbenom programu Općine Šodolovci, osim što pridonose boljem planiranju razvoja same općine, uklapaju se i u skladu su sa nacionalnim propisima i višim aktima regionalnog i strateškog planiranja što olakšava planiranje i ostvarenje vizije razvoja

Mjerama i aktivnostima iz Provedbenog plana Općine Šodolovci cilj je pridonijeti politikama i rezultatima usmjerenima prema ostvarivanju strateških ciljeva iz Plana razvoja Osječko – baranjske županije za razdoblje do 2027. godine i Nacionalne razvojne strategije RH do 2030. poput Konkurentnog i inovativnog gospodarstva, Učinkovitosti i djelotvornog pravosuđa, javne uprave i upravljanja državnom imovinom, Zdravog aktivnog i kvalitetnog života, Demografske revitalizacije i boljeg položaja obitelji, Digitalne tranzicije društva i gospodarstva i Razvoja potpomognutih područja i područja s razvojnim posebnostima. Na ovaj način općina stvara jasnu viziju budućeg razvoja i definira ciljeve koje želi postići u ovom mandatu, a koji se istovremeno uklapaju u Plan razvoja Osječko – baranjske županije u svrhu iskorištavanja svih potencijala koje ima u skladu sa svim izazovima čvrsto se oslanjajući na koncept racionalnog upravljanja i održivosti.

Mjere i aktivnosti iz Provedbenog programa jasno pridonose *Zelenoj tranziciji* i *Digitalnoj transformaciji* koje su uz ravnomjeran regionalni razvoj glavne odrednice smjera razvoja Europske unije u programskom razdoblju 2021. - 2027. godine u kojeg ulazi i planirano razdoblje Provedbenog plana.

Sve mjere i aktivnosti Provedbenog plana Općine Šodolovci također doprinose i provedbi zajedničkih ciljeva održivog razvoja Agende Ujedinjenih nacija 2030. na način da su usmjerene ka ciljevima koji su istaknuti. Time se ovaj dokument u potpunosti usmjerava ka svim nadređenim dokumentima. Vertikalna struktura prioriteta razvoja tako postaje važna kao odrednica zajedničke politike, ciljeva i zajedničkog smjera razvoja. Ciljevi održivog razvoja koji proizlaze iz mjera Provedbenog programa Općine Šodolovci su: “Iskorjenjivanje siromaštva svugdje i u svim njegovim oblicima”, “Osiguravanje zdravog života i promicanje blagostanja svih ljudi svih starosnih skupina”, “Osiguravanje uključivo i pravedno obrazovanje i promicanje prilika za cjeloživotno učenje svima”, “Osiguravanje dostupnosti i održivog upravljanja vodama te zdravstveni uvjeti za sve”, “Promicanje ravnomjernog, uključivog i održivog gospodarskog rasta, pune i produktivne zaposlenosti i dostojan posao za sve”, “Sigurni, otporni i održivi gradovi i naselja”, “Izgradnja otporne infrastrukture, promicanje uključive i održive industrijalizacije i poticanje inovacija”, “Borba protiv klimatskih promjena i njihovih negativnih utjecaja”, “Promicanje mirnog i uključivog društva za održivi razvoj, osiguravanje pristupa pravdi za sve i izgradnja odgovornih institucija na svim razinama” i “Zaštita, obnavljanje i promicanje održivog korištenja zemaljskih ekosustava”

**Izvori**

1. Zakon o sustavu strateškog planiranja i upravljanja razvojem Republike Hrvatske(Narodne novine br.123/17, 151/22).

2. Uredba o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave(Narodne novine br. 37/2023).

3. Strategija razvoja pametne Općine Šodolovci 2020. – 2023. (studeni 2020.)

4. Nacionalna razvojna strategija Republike Hrvatske do 2030.godine

5. Ministarstvo regionalnog razvoja i fondova Europske unije: Priručnik o strateškom planiranju (svibanj 2020.)

6. Program Ujedinjenih naroda o održivom razvoju do 2030. godine(rujan, 2015.)

7. Plan razvoja Osječko-baranjske županije za razdoblje do 2027. (ožujak, 2022.)

8. Godišnji plan rada Općine Šodolovci za 2025. godinu ( prosinac, 2025.)

9. Provedbeni program Općine Šodolovci za razdoblje od 2021. do 2025. godine